อุลตร้าแมนเกรท

อุลตร้าแมนเกรท (; โรมาจิ: "Urutoraman Gurēto"; : Ultraman Great) หรือในชื่อ อุลตร้าแมน ทูวอร์ดสเดอะฟิวเจอร์ (อังกฤษ: ULTRAMAN: Towards the Future) เป็นละครโทรทัศน์ชุดโทคุซัทสึของซีรีส์อุลตร้าแมน ผลิตโดยสึบุรายะ โปรดักชั่น โดยเป็นผลงานที่ร่วมกับ SOUTH AUSTRALIAFILM ของประเทศออสเตเรีย มีจำนวนตอนทั้งหมด 13 ตอน
เนื้อเรื่อง.
อุลตร้าแมนเกรท ต่อสู้กับสิ่งมีชีวิตที่ชั่วร้าย โกเดส บนดาวอังคาร หลังจากการต่อสู้อันดุเดือด อุลตร้าแมนเกรท ก็เอาชนะ โกเดส ได้แต่ เซลล์ของโกเดสได้แพร่กระจายไปยังโลกเสียแล้ว อุลตร้าแมนเกรท จึงต้องรวมร่างกับ แจ็ค ชินโด นักบินอวกาศที่มาปฏิบัติภารกิจบนดาวอังคาร เนื้อเรื่องนั้นเป็นดราม่าและแอ็คชั่นการต่อสู้ ระหว่างฮีโร่กับสัตว์ประหลาด
ตัวเอกของเรื่องอายุ 26 ปี อดีตเจ้าหน้าที่สำรวจดาวเคราะห์ของหน่วยงานพัฒนาอวกาศแห่งภาคพื้นทวีปออสเตรเลีย เขาได้รวมร่างกับเกรทบนดาวอังคาร ในขณะปฏิบัติหน้าที่นั่นเอง หลังจากนั้นเขาจึงขอสมัครเข้าเป็นสมาชิกหน่วย UMA เขาเป็นชายมาดนิ่งผู้มีความรอบรู้ในหลาย ๆ ด้าน และเขามักจะ ยิ้มได้ทุกสถานการณ์ แม้จะเป็นเวลาคับขัน
หัวหน้าสาขาที่มักจะออกปฏิบัติภารกิจแนวหน้าบ่อย ๆ เอาใจใส่ลูกทีมทุกคน เมื่อเกิดปัญหาขัดแย้งในหน่วยงาน เขาก็มักจะออกตัวแทนลูกน้องเสมอ 
รองหัวหน้าหน่วยผู้เคยเป็นอดีตนายทหาร เป็นคนค่อนข้างเจ้าระเบียบ มักใช้ความรู้ทางทหารให้เป็นประโยชน์ในภารกิจ
อดีตวิศวกรของหน่วยพัฒนาอวกาศ ปกติเธอจะรับหน้าที่วิเคราะห์หลักฐาน โดยเฉพาะวัตถุประหลาดจากนอกโลก
เจ้าหน้าที่ผู้มีความเชี่ยวชาญในด้านชีววิทยาและโบราณคดี อีกทั้งยังเป็นผู้รับผิดชอบด้านเครื่องยนต์กลไกต่าง ๆ มีทักษะการขับยานที่ยอดเยี่ยม
นักบินผู้บังคับเครื่องบินรบแฮมเมอร์ เธอเป็นผู้หญิงมีนิสัยชอบเอาชนะ ถนัดด้านการใช้อาวุธปืน
อุลตร้าแมนเกรท.
ประวัติที่มา.
นักรบอุลตร้าที่มีถิ่นกำเนิดมาจากกลุ่มดาวเนบิวล่า M78 ซึ่งอยู่ในอวกาศอันไกลโพ้น เขาได้ไล่ตาม โกเดส สิ่งมีชีวิตที่ชั่วร้าย จนมาถึงระบบสุริยะนี้ และได้รวมร่างกับ แจ็ค ชินโด ที่ได้รับบาดเจ็บจากการถูก โกเดส โจมตี เขาต้องต่อสู้กับเหล่าสัตว์ประหลาดและเอเลี่ยนต่างดาวที่ออกอาละวาด เนื่องด้วยอิทธิพลจาก โกเดสเซลล์ ซึ่งหลักๆ แล้วเขาจะปฏิบัติหน้าที่พิทักษ์โลกอยู่ในทวีปออสเตรเลียเสียเป็นส่วนใหญ่ และเพราะสภาพอากาศบนโลกที่มีมลพิษ จึงทำให้พลังงานของเขาต้องร่อยหรอลงอย่างรวดเร็ว และคงอยู่ในร่างของ อุลตร้าแมนเกรท ได้เพียงแค่ 3 นาทีเท่านั้น จิตของ อุลตร้าแมนเกรท กับ แจ็ค ชินโด จะแยกออกจากกันโดยสิ้นเชิง ซึ่งทั้งสองก็มีความเห็นที่ขัดแย้งกันบ้างในบางเวลา
อุปกรณ์แปลงร่างรูปแบบจี้ห้อยคอที่เกรทมอบให้แจ็คบนดาวอังคาร เมื่อแจ็คเพ่งจิตไปที่เดลต้า พลาสม่า ที่ถืออยู่ในมือ พลังงานจะถูกปลดปล่อยออกมาจากคริสตัลที่อยู่ตรงใจกลาง ทำให้แจ็คสามารถแปลงร่างเป็น อุลตร้าแมนเกรทได้ โดยปกติแจ๊คจะห้อยมันไว้ติดตัวตลอดเวลา
UMA.
UMA (ยูม่า) หรือในชื่อเต็มคือ Universal Multi Purpose Agency เป็นองค์กรนานาชาติที่ก่อตั้งขึ้นเพื่อรับมือกับปรากฏการณ์เหนือธรรมชาติและความแปรปรวนของสภาพอากาศ โดยมีกองกำลังทหารที่แยกตัวเป็นอิสระซึ่งพร้อมจะปฏิบัติภารกิจตามกฎขององค์กร
มีสาขากระจายอยู่ทั่วโลกโดยมีศูนย์ใหญ่อยู่ที่ประเทศอเมริกา ซึ่งนอกจากจะมีเครื่องบินรบแฮมเมอร์เป็นกำลังสำคัญแล้ว องค์กรนี้ยังมียุทโธปกรณ์ขั้นสูงอื่นๆ อยู่อีกมากมาย UMA สาขาภาคพื้นมหาสมุทรแปซิฟิกใต้จะมีฐานทัพอยู่บนเกาะใกล้กับทวีปออสเตรเลียและมีเจ้าหน้าที่คอยประจำการอยู่ราวๆ 50 นาย เดิมที UMA เป็นองค์กรที่ถูกจัดตั้งขึ้นเพื่อสร้างสันติภาพด้วยเทคนิคทางวิทยาศาสตร์ แต่หลังจากที่มีสัตว์ประหลาดปรากฏออกมาด้วยอิทธิพลจากโกเดสเซลล์ จึงทำให้องค์กรนี้มีภารกิจหลักคือการออกสำรวจสัตว์ประหลาดที่ปรากฏตัวในแต่ละพื้นที่และดำเนินภารกิจต่อต้านปราบปรามแทน
ยานรบหลักของหน่วย UMA ใช้เครื่องยนต์เจ็ท และติดตั้งปืนเลเซอร์เป็นอาวุธหลัก
รถจี๊ปที่ติดตั้งอุปกรณ์ไฮเท็คมากมาย และติดตั้งปืนลำแสงไว้เป็นอาวุธด้วย
*ความสูง: 83 เมตร
*น้ำหนัก: 127,000 ตัน
*สถานที่ปรากฏ: ดาวอังคาร
ร่างซึ่งเกิดจากการรวมตัวกันของ เรโทรไวรัส ซึ่งเป็นไวรัสที่มีสติปัญญาอันชาญฉลาดและเป็นบ่อเกิดของความชั่วร้าย มันคือสัตว์ประหลาดตัวแรกที่ อุลตร้าแมนเกรท ประมือด้วยบนดาวอังคาร เซลล์ของมันสามารถไปสิงสถิตย์กับสิ่งมีชีวิตอื่นๆหรือทำให้มนุษย์กลายเป็นสัตว์ประหลาดได้โดยการใช้โทรจิตหรือความเชื่อเข้าครอบงำมันใช้ความสามารถในการฟื้นคืนชีพจากเซลล์ที่เหลือเพียงส่วนเดียวแล้วบินจากดาวอังคารมายังโลก
*ความสูง: 72 เมตร
*น้ำหนัก: 9 หมื่น 4 พันตัน
*สถานที่ปรากฏ: ใต้ดินในเขตตัวเมือง
สัตว์ครึ่งบกครึ่งน้ำที่กลายร่างเป็นสัตว์ประหลาดด้วยผลจากโกเดสเซลล์ สมองที่หัวส่วนบนจะทำหน้าที่บังคับการเคลื่อนไหวส่วนสมองที่หัวด้านล่างจะใช้ในการนึกคิดสุดท้ายเกรทได้ใช้ท่า Burnning Plasma จัดการมันจนสิ้นท่า
*ความยาว: 120 เมตร
*น้ำหนัก: 149,000 ตัน
*สถานที่ปรากฏ: ขั้วโลกใต้
ไดโนเสาร์ในช่วงต้นศตวรรษที่ยังคงมีชีวิตเหลือรอดอยู่ โดยการจำศีลอยู่ในภูเขาน้ำแข็งที่ขั้วโลกใต้ หลังจากผ่านยุคดึกดำบรรพ์มันก็ยังคงมีวิวัฒนาการเรื่อยมาจนกระทั่งมาฟื้นคืนชีพในยุคปัจจุบัน เมื่อน้ำแข็งละลายลงมันมีพลังชีวิตที่กล้าแข็งมากถึงขนาดที่โกเดสเซลล์ไม่สามารถแทรกตัวเข้าไปอาศัยอยู่ได้สุดท้ายมันกลับถูกแช่แข็งอีกครั้งหนึ่ง
*ความสูง: 67 เมตร
*น้ำหนัก: 6 หมื่น 5 พันตัน
*สถานที่ปรากฏ: ความนึกคิดของจิมมี่
สัตว์ประหลาดซึ่งถือกำเนิดจากโทรจิตที่ยังหลงเหลืออยู่ของสัตว์เลื้อยคลานที่กลายเป็นซากฟอสซิล กับ ความโกรธแค้นของจิมมี่ที่สูญเสียก๊าซ กิ้งก่าที่เป็นสัตว์เลี้ยงไป สุดท้ายถูกท่า Magnum Shoot ยิงจนร่างแหลกระเบิด
*ความสูง: 89 เมตร
*น้ำหนัก: 7 หมื่น 4 พันตัน
*สถานที่ปรากฏ: ออสเตรเลีย
เทพแห่งวายุผู้ส่งสัญญาณแห่งความพิโรธของปฐพี ซึ่งเป็นตำนานเล่าขานกันมาแต่โบราณของชาวอะบอริจิน ชนเผ่าบรรพบรุษของชาวออสเตรเลียแต่ด้วยผลจากโกเดสเซลล์จึงทำให้มันกลายร่างเป็นสัตว์ประหลาดขึ้นมามีตัวตนอยู่จริงทั่วร่างของมันจะมีพายุขนาดยักษ์คอยปกคลุมล้อมรอบอยู่แล้วมันจะเคลื่อนตัวไปยังสถานที่ต่างๆขนที่ปกคลุมตามลำตัวของมันจะช่วยป้องกันการโจมตีจากศัตรูได้สุดท้ายมันก็สลายกลายเป็นฝุ่นทรายด้วยท่า Magnum Shoot
*ความยาว: 79 เมตร
*น้ำหนัก: 129,000 ตัน
*สถานที่ปรากฏ: ใต้ดินในตัวเมือง
สแตนด์เลย์ ฮาการ์ด อดีตเพื่อนร่วมงานของ แจ็ค ชินโด ผู้ถูกโกเดสเซลล์เข้าสิงร่างแล้วตกเป็นทาสรับใช้ของมัน เขาคือผู้ที่ทำหน้าที่ควบคุมสัตว์ประหลาดตนนี้หลังจากที่มันถูก ลำแสงแอโร่ว์ บีม ทำลายลงไป เซลล์ส่วนหนึ่งของมันได้แอบซ่อนอยู่ในชั้นใต้ดินจากนั้นจึงมารวมร่างกับ โกเดส ในภายหลัง
*ความสูง: 63 เมตร
*น้ำหนัก: 8 หมื่นตัน
*สถานที่ปรากฏ: ดินแดนศักดิ์สิทธิ์ในผืนป่า
หนึ่งในสายพันธุ์สัตว์เลี้ยงลูกด้วยนมขนาดใหญ่ซึ่งอาศัยอยู่ในป่าส่วนที่ลึกที่สุดมันโกรธแค้นมนุษย์ที่เข้าบุกรุกทำลายป่าเพื่อการพัฒนาที่ดินจึงได้ปรากฏตัวออกมามันจะใช้จมูกขนาดใหญ่ในการดมกลิ่นศัตรูที่เข้ามาบุกรุกภายในอาณาเขตของมันจุดอ่อนของมันคือเห็ดชนิดพิเศษที่อยู่ในป่า สุดท้ายมันได้ถูกผนึกกลับลงสู่ดินไป
*ความสูง: 78 เมตร
*น้ำหนัก: 7 หมื่น 5 พันตัน
*สถานที่ปรากฏ: พื้นที่เกษตรกรรม
สัตว์ประหลาดที่เกิดจาผลจากยาฆ่าแมลงที่มีชื่อว่า " Organo Chrorine PCB " จึงทำให้ดักแด้เกิดความเปลี่ยนแปลงทางกายภาพอย่างฉับพลัน มันปรากฏขึ้นมา 2 ตัวด้วยกัน ตัวผู้จะคอยบินวนเวียนอยู่บนท้องฟ้าเพื่อปกป้องตัวเมียที่ทำหน้าที่ฟักไข่จำนวนมากหลังจากที่มันถูกสารปรับสภาพที่หน่วย UMA ได้จัดเตรียมเอาไว้กับท่า Burnning Plasma ของเกรทเข้า พวกมันก็สูญสลายไปพร้อมกับไข่ทั้งหมด
*ความสูง: 80 เมตร
*น้ำหนัก: 9 หมื่น 9 พันตัน
*สถานที่ปรากฏ: มหาวิทยาลัยเซาท์เทิร์น
สิ่งมีชีวิตสายพันธุ์ใหม่ซึ่งเกิดจากการหลอมรวมตัวกันระหว่างสิ่งมีชีวิตอวกาศปริศนาซึ่งมีสติปัญญาขั้นสูงกับสุดยอดคอมพิวเตอร์ในมหาวิทยาลัยเซาท์เทิรน์มันได้วางแผนการกวาดล้างมนุษยชาติเอาไว้ เพื่อต้องการฟื้นฟูสภาพอากาศบนโลกที่สกปรกอยู่ในขณะนี้ให้กลับมาบริสุทธิ์อีกครั้ง มันสามารถดูดก๊าซไนโตรเจนและคาร์บอนไดออกไซด์แล้วปล่อยแก๊สออกซิเจนออกมาได้เร็วกว่าพืชปกติถึงหลายสิบเท่าแต่สุดท้ายเมื่อมันต้องเจอกับท่า Finger Beam ของเกรทเข้าไปก็เป็นอันสิ้นฤทธิ์
*ความสูง: 120 เมตร
*น้ำหนัก: 132,000 ตัน
*สถานที่ปรากฏ: อวกาศ
นักท่องอวกาศผู้แปลงกายเป็นดาวหางแล้วบินลงมายังโลกขณะอยู่บนโลกเขาจะใช้วิชาแปลงโฉมเปลี่ยนร่างตัวเองเป็นรถขายแฮมเบอร์เกอร์ส่วนสาวพนักงานขายก็คือ เวโรนิก้า ภรรยาของเขานั่นเองเขารู้สึกโกรธเคืองการกระทำของกองกำลังทหารที่ต้องการจะกำจัดเอเลี่ยนให้สิ้นซากจึงได้กลายร่างเดิมอีกครั้ง แต่หลังจากปะทะกับเกรทไปพักนึงแล้วเขาก็รู้สึกสงบจิตใจลงได้แล้วจากนั้นเขาก็แปลงกายกลับคืนสู่ร่างมนุษย์และเดินทางจากไป
;เวโรนิก้า (変身生命体 ベロニカ)
*ความยาว: 15 ~ 180 เมตร
*น้ำหนัก: 12,000 ~ 184,000 ตัน
*สถานที่ปรากฏ: อวกาศ
เดิมมันเป็นเพียงวัตถุยานบินซึ่งถูกเก็บไว้ในโกดังหมายเลข 47 ของฐานทัพอากาศยานแต่หลังจากที่มันได้ซึมซับสติปัญญาของมนุษย์เข้าไปมันจึงกลายร่างเป็นสิ่งมีชีวิตขึ้นมาในที่สุดมันได้ต่อกรกับ อุลตร้าแมนเกรท อย่างดุเดือดโดยใช้ความสามารถในการบินเหนือความเร็วเสียงให้เป็นประโยชน์แต่พอเจอท่า Magnum Shoot เข้าไป มันก็ถึงกับกลัวจนบินหนีไปในอวกาศ
*ความสูง: 120 เมตร
*น้ำหนัก: 8 หมื่น 2 พันตัน
*สถานที่ปรากฏ: สุดขอบอวกาศ
หนึ่งในสัตว์ประหลาดที่ปรากฏตัวอยู่ใน "ตำนานแห่งความหายนะ"ที่เล่าสืบต่อกันมาแต่โบราณมันบินมาจากอีกฝากหนึ่งของอวกาศเพื่อหมายจะทำลายล้างเผ่าพันธุ์มนุษย์มันมีผิวหนังที่แข็งแกร่งทนทานมากถึงขนาดสามารถต้านทานการโจมตีของหน่วย ICBMได้อย่างสบายๆ นอกจากนี้มันยังมีปืนแสงเลเซอร์ที่แขนและไฟบรรลัยกัลป์ที่ยิงออกจากปากเป็นอาวุธ ทั้งยังมีท่าใช้หัวพุ่งเข้าชนอีกด้วยหลังการต่อสู้กับ อุลตร้าแมนเกรท มันได้ถูกขับไล่ให้กลับไปยังอวกาศอีกครั้ง
*ความสูง: 62 เมตร
*น้ำหนัก: 9 หมื่น 4 พันตัน
*สถานที่ปรากฏ: ใต้ทะเลลึก
หนึ่งในสัตว์ประหลาดที่ปรากฏตัวอยู่ใน "ตำนานแห่งความหายนะ" ที่เล่าสืบต่อกันมาแต่โบราณ จุดประสงค์ของมันคือการทำลายล้างมนุษยชาติตามความประสงค์ของโลกมันมีพละกำลังที่แข็งแกร่งมากถึงขนาดสามารถเอาชนะ อุลตร้าแมนเกรท ลงได้แต่หลังจากนั้นมันก็ถูกปืนใหญ่ทัลซ่าร์ของหน่วย UMA ยิงจนระเบิดตายในที่สุด
การเผยแพร่สื่อ.
อุลตร้าแมนเกรทได้เผยแพร่ในรูปแบบสื่อต่างๆ ในประเทศญี่ปุ่นโดยเริ่มจากรูปแบบม้วนวิดีโอ VHS และเลเซอร์ดิสก์ โดยถูกใช้ชื่อเรื่องทั้ง 2 ชื่อ ประกอบด้วย อุลตร้าแมน G (; โรมาจิ: "Urutoraman Gurēto") วางจำหน่ายเมื่อวันที่ 25 กันยายน ค.ศ. 1990 - 24 มกราคม ค.ศ. 1991 รวมทั้งหมด 3 ม้วน 7 ตอนและ อุลตร้าแมน G ฮิทซัทสึ! ไดไคจูเค็ทเซ็น (; โรมาจิ: "Urutoraman Gurēto Hissatsu! Kaijūdaikessen") วางจำหน่ายเมื่อวันที่ 28 มีนาคม ค.ศ. 1991 ถึง 27 มิถุนายน ปีเดียวกัน รวมทั้งหมด 3 ม้วน 5 ตอน
นอกจากนี้ยังได้ออกอากาศทางโทรทัศน์ทางช่องทีวีดาวเทียมช่อง NHK-BS2 โดยออกอากาศทุกวันเวลา 8:30 - 9:00 ออกอากาศครั้งแรกเมื่อวันที่ 23 พฤศจิกายน ค.ศ. 1991 ถึงวันที่ 4 มกราคม ค.ศ. 1992 และได้ออกอากาศอีกครั้งในช่อง ทีบีเอสทีวี ทุกวันเสาร์เวลา 17:30 - 18:00 โดยออกอากาศตั้งแต่วันที่ 8 กรกฎาคม จนถึงวันที่ 30 กันยายน ค.ศ. 1995
ในส่วนประเทศไทยเคยออกอากาศทางสถานีโทรทัศน์ช่อง 9 อสมท. ออกอากาศทุกวันอาทิตย์เวลา 10:00 น. ออกอากาศเมื่อปี พ.ศ. 2536 นอกจากนี้ได้มีการผลิตวิดีโอขึ้นมาโดยถูกผลิตเป็น 2 บริษัทโดยบริษัทแรกคือบริษัท อีวีเอส ใช้ชื่อว่า ยอดมนุษย์ อุลต้าแมน และบริษัทที่ 2 เป็นของบริษัทไรท์พิคเจอร์ใช้ชื่อเรื่องว่า ยอดมนุษย์ อุลตร้าแมน ผู้พิทักษ์อนาคต